Teotihuacán

Teotihuacán (limba nahuatl: teo(tl) = Zeu; tihua = deveni), în traducere „Locul unde omul devine Zeu”, este un oraș vechi aztec situat în Mexic în apropiere de orașul San Juan Teotihuacán care are ca. 45.000 de locuitori. Orașul vechi exista deja în secolul al VI-lea î.Hr. și este situat la 45 km de orașul Ciudad de México. Între anii 100 și 650 î.e.n. Teotihuacán era un centru cultural, economic și militar important din Mezoamerica. În timpul apogeului de dezvoltare, orașul atingea o populație de circa 200.000 de locuitori și era cel mai mare oraș de pe continentul american cât și din lume. Prin anul 650 începe o perioadă de declin, apoi prin anul 750 orașul să fie părăsit, fără motive cunoscute. Însă, până la sosirea spaniolilor, orașul va fi mai departe considerat de azteci un oraș sfânt, ca lăcaș unde se nasc zeii. După sosirea spaniolilor, orașul va fi cercetat prin anii 1900 prin săpături arheologice, aceste cercetări fiind îngreunate de lipsa inscripțiilor. Din anul 1987, Teotihuacán aparține de patrimoniul mondial UNESCO. Se presupune că a atras mii de oameni din alte regiuni să se mute și să participe la ceremoniile sale religioase. Clădirile dedicate religiei au ajutat orașul să se convertească într-o minune de monumente. Un testament viu este larga Cale a morților, care formează axa centrală a orașului, cu o lungime de 4 km și o lățime de 40 m., dominând situl arheologic curent și flancând cele câteva sute de temple și morminte. Aceste Bulevard al morților surprinde azi vizitatorii mai ales datorită celor 4 monumente impresionante ale sale: Piramida Lunii, Piramida Soarelui, Palatul lui Quetzalpapalotl și Templul lui Quetzalcoatl. Așezare Ruina orașului se află în regiunea centrală a Mexicului la nord-est de capitală; ea se întinde pe o suprafață de 500 – 600 km2 la nord se află câțiva vulcani stinși, iar la sud un lanț muntos ce atinge altitudinea de 2800 m. În valea orașului vechi, în funcție de anotimp, curge Río San Juan, care se varsă în lacul Xaltocan. În vale domnește o climă caldă moderată, iarna cu o temperatură medie 14,8 o C și vara cu precipitații sărace, astfel între anii 1921 - 1968 a căzut numai o cantitate medie de precipitații de 550 mm/an. Iarna durează în general din octombrie până în mai și este caracterizată prin ploi, pe când vara este aproape lipsită de precipitații. Din această cauză valea este adecvată agriculturii numai în sezonul ploios, solul fiind fertil prin aluviunile aduse și de apa provenită din Río San Juan. În regiunea apropiată sunt zăcăminte importante: s-au găsit obsidian, minerale argiloase și calcar. Fauna este reprezentată de iepuri, rozătoare, păsări, reptile, sau un soi de cerb (Odocoileus virginianus), animale adaptate la clima aridă unde se află numai tufișuri uscate. Imperiu Deși este subiectul unor dezbateri dacă Teotihuacan a fost centrul unui stat-imperiu, influența sa asupra Mesoamericii este bine documentată, fiind găsite dovezi ale prezenței teotihuacane în numeroase situri arheologice din Veracruz și din regiunea Maya. Referințe și note Legături externe Materiale media legate de Teotihuacán la Wikimedia Commons Informații în mai multe limbi despre Teotihuacan de Teotihuacán în Catalogul Bibliotecii Naționale a Germaniei Vezi Locuri din patrimoniul mondial UNESCO din UNESCO: în engleză sau franceză en Artikel über Teotihuacán auf der Seite der Minnesota State University Arhivat în 18 iunie 2008, la Wayback Machine. (englisch) de Das Weltkulturerbe – Teotihuacán en „Archaeology at Teotihuacán“ – Seite der Arizona State University Arhivat în 1 aprilie 2004, la Wayback Machine. (englisch) en MesoAmerican Photo Archives: Teotihuacán Arhivat în 8 noiembrie 2008, la Wayback Machine. (englisch) en Reconfiguring the Archaeological Sensibility: Mediating Heritage at Teotihuacan, Mexico. Systematic mapping and urbanization studies of Teotihuacan, Website der Stanford University Piramidele tăcute de la Teotihuacán, 14 octombrie 2011, Claudia Moșoarcă, Descoperă - Travel Teotihuacan, 28 iunie 2012, CrestinOrtodox.ro